wickkiey/tamil-wikipedia-markdown huggingface dataset:
# ஈச்ச மரம்


**ஈச்ச மரம்** அல்லது **ஈச்சை மரம்** (Phoenix sylvestris (*sylvestris* - Latin, of the forest), **silver date palm**, **sugar date palm** அல்லது **wild date palm**) என்பது பூக்கும் தாவர இனத்தைச் சேர்ந்த ஒரு பனைக் குடும்பத் தாவரமாகும். இவை பெரும்பாலும் தெற்கு பாக்கித்தான், இந்தியா, இலங்கை, நேபாளம், பூட்டான், மியான்மர், வங்கதேசம் ஆகிய இடங்களில் காணப்படுகிறது. மேலும் மொரிசியசு, சாகோஸ் அரிப்பிளாகோ, புவேர்ட்டோ ரிக்கோ, லீவர்டு தீவுகள் ஆகிய இடங்களிலும் காணப்படுகின்றன.  
இவை 1300 மீட்ர் உயரம்வரை சமவெளிகளில் வளரக்கூடியவை. இதன் பழங்கள் மூலமாக ஒயின், ஜெல்லி ஆகியவை தயாரிக்கப்படுகின்றன. இந்த மரங்களிள் இருந்து கள், பதநீர் ஆகியவை இந்தியா, வங்கதேசம் ஆகிய நாடுகளில் இறக்கப்படுகின்றன. வெல்லமும் தயாரிக்கப்படுகின்றன. <span data-segmentid="108"></span>இதன் ஓலைகளைக் கொண்டு பை, பாய், துடப்பம் ஆகியவை செய்யப்படுகின்றன.  
தமிழகத்தில் இயல்பாக காணப்படும் இம்மரம் தோற்றத்தில் பேரீச்ச மரத்தை ஒத்தது. இம்மரங்களில் ஆண் மரங்கள், பெண் மரங்கள் என உண்டு பெண் மரங்களில் மட்டும் பழங்கள் உருவாகும், ஆண் மரங்களில் பழங்கள் உண்டாகாது.  
இந்த மரத்தை இலங்கையில் உள்ள சிங்கள மக்கள் வால் இந்தி (wal Indi", "val Indi",(වල්ඉංදි ) என அழைக்கின்றனர். <span data-segmentid="115"></span><span data-segmentid="116"></span>  

## விளக்கம்
இம்மரங்கள் 4 முதல் 15 மீட்டர் உயரம் வரை வளரக்கூடியன. மரத்தின் விட்டம் 40 செ.மீ வரை இருக்கும். இதன் ஓலை மட்டை மூன்று மீட்டர் வரை நீளம் கொண்டு சற்றே வளைந்தவாறு இருக்கும். இதன் மட்டையிலும் இலைகளின் முனையிலும் முட்கள் கொண்டிருக்கும். இந்த மரங்களில் ஆண்மரங்கள் உண்டு ஆண்மரங்கள் மஞ்சள் கலந்த வெண்மையாக பூக்கள் பூக்கக்கூடியன. இதன் காய்கள் மஞ்சள் நிறத்துடன் இருக்கும் பழுக்க ஆரம்பித்த பிறகு சிவப்பு வண்ணமடைந்து இறுதியில் பழுப்பு நிறத்தை அடையும்<span data-segmentid="127"></span>. இதன் பழங்கள் உண்ணத்தக்கது.  

## ஈச்சங் கூடை
ஈச்சங் கூடை என்பது ஈச்சங் குச்சிகளைக் கொண்டு பின்னி உருவாக்கப்படும் கூடை ஆகும். ஈச்சங் குச்சிகளை ஒரே அளவில் வெட்டி எடுத்து சுத்தம் செய்து வட்ட வடிவில் பின்னினால் கூடை வடிவம் கிடைக்கும். தேவையான அளவில் பின்னிக்கொள்ளலாம். இக்கூடை பழங்கள் வைத்துக்கொள்ள பொிதும் பயன்படுகிறது. திருமண நிகழ்வுகளில் சோறு வடிப்பதற்கும் பயன்படுகிறது. கிராமப்புறங்களில் எல்லோருடைய வீடுகளிலும் பயன்படுத்தப்படும்.  

## படக்காட்சியகம்
# கிராபோர்டு ஆறு (விக்டோரியா)

**கிராபோர்டு ஆறு** (*Crawford River*) ஆத்திரேலியாவில் விக்டோரியாவின் மேற்கு மாவட்டத்தில் ஓடும் வற்றாத ஓர் ஆறாகும். கிளெனெல், ஆப்கின்சு ஆறுகளின் நீர்ப்பிடிப்பு பகுதியில் அமைந்திருக்கும் இந்த ஆறு *புகைமூட்ட ஆறு* என்றும் அழைக்கப்படுகிறது. .  

விக்டோரியா மாநிலத்திலுள்ள பிராங்சோல்ம்மிற்கு வடக்கே கிராபோர்டு ஆறு உருவாகி, டார்ட்மூரில் உள்ள கிளெனெல்க் ஆற்றுடன் சங்கமக்கிறது. இச்சங்கம்த்திற்கு முன்பாக கிராபோர்டு மண்டலப் பூங்கா பகுதி வழியாக தெற்கில் மேற்கு நோக்கி பாய்கிறது. 75 கிலோமீட்டர் தொலைவுள்ள இதன் மொத்தப் பாதையில், 111 மீட்டர் தொலைவுக்கு இது கிளெனெல்க் ஆற்றை நோக்கி பாய்கிறது.
# அமராந்து எண்ணெய்



**அமராந்து எண்ணெய்** (*Amaranth oil*) என்பது அமராந்தசு – ஏ. குருயெண்டசு மற்றும் ஏ. ஐப்போகாண்டிரியாகசு என்ற இரண்டு இனங்களின் விதைகளிலிருந்து பிரித்தெடுக்கப்படும் ஒரு வகை எண்ணெய் ஆகும். அறைக்கீரை எண்ணெய் என்ற பெயராலும் இது அழைக்கப்படுகிறது. மேற்கண்ட இவ்விரண்டு இனங்களின் விதையைப் பொதுவாக அமராந்து தானியம் என்ற பெயரால் அழைப்பர்.  
ஒலியிக் அமிலம், லினோலெயிக் அமிலம், பால்மிடிக் அமிலம் போன்ற அமிலங்கள் கொண்ட கொழுப்பு அமிலங்களுக்கு இது ஓர் ஆதார மூலமாகக் கருதப்படுகிறது . உயர் மற்றும் தாழ் வெப்பநிலை இரண்டிலும் வெப்ப நிலைப்படுத்தியாக பயன்படும் தன்மை இதற்கு உண்டு. வணிகரீதியாக அமராந்து எண்ணெய் பல்வேறு பயன்பாடுகளை அளிக்கிறது.  

ஓர் உணவு எண்ணெய் என்ற வகையில் அமராந்து எண்ணெய் மிகநுண்ணிய சுவையைக் கொண்டது. அமராந்து தானியத்தின் எண்ணெய் அளவு சதவீதம் 4.8 முதல் 8.1 சதவீதம் ஆகும். மற்ற விதை எண்ணெய்களுடன் ஒப்பிடுகையில் இச்சதவீத அளவு குறைவானதாகும் .  

அமராந்து எண்ணெயின் வேதி இயைபு: -  
:{|  
! கொழுப்பு அமிலம் !! இயைபு  
|-  
| லினோலெயிக் அமிலம் || | 50%  
|-  
| ஒலியிக் அமிலம்|| | 23%  
|-  
| பால்மிடிக் அமிலம் || | 19%  
|-  
|| சிடீயரிக் அமிலம் || | 3%  
|}
# சுலஹ் சட்டமன்றத் தொகுதி


**சுலஹ் சட்டமன்றத் தொகுதி** (*Sullah Assembly constituency*), இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளில் ஒன்றாகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 14 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | துர்கா சந்த் | பாரதீய ஜனசங்கம் |
| 1972 |  |  |
| 1977 | சாந்த குமார் | ஜனதா கட்சி |
| 1982 | பாரதிய ஜனதா கட்சி |  |
| 1985 | மான் சந்த் ரானா | இந்திய தேசிய காங்கிரஸ் |
| 1990 | சாந்த குமார் | பாரதிய ஜனதா கட்சி |
| 1993 | மான் சந்த் ரானா | இந்திய தேசிய காங்கிரஸ் |
| 1995 | கே. துர்கா சந்த் |  |
| 1998 | விபின் சிங் பார்மர் | பாரதிய ஜனதா கட்சி |
| 2003 | ஜக்ஜீவன் பால் | இந்திய தேசிய காங்கிரஸ் |
| 2007 | விபின் சிங் பார்மர் | பாரதிய ஜனதா கட்சி |
| 2012 | ஜக்ஜீவன் பால் | இந்திய தேசிய காங்கிரஸ் |
| 2017 | விபின் சிங் பார்மர் | பாரதிய ஜனதா கட்சி |
| 2022 | } |  |
**குறிப்பு**  

## இவற்றையும் காண்க
- காங்ரா மாவட்டம்
# அனைத்து நாட்டு மதமற்றோர் மற்றும் நாத்திகர் சங்கம்


**பன்னாட்டு மதமற்றோர் மற்றும் நாத்திகர் சங்கம்** (ஆங்கிலம்: *International League of non-religious and atheists*, ஜெர்மன் மொழி: Internationaler Bund der Konfessionslosen und Atheisten, IBKA ) என்பது 1976 ஆம் ஆண்டு செர்மனி பெர்லின் நகரில் பன்னாட்டு மதமற்றோர் சங்கம் ("International League of Non-religious" (IBDK)) என்ற பெயரில் தோற்றுவிக்கப்பட்ட சங்கமாகும். இச்சங்கம், மிச் என்ற இதழ் மற்றும் 1972 ஆம் ஆண்டு நிறுவப்பட்ட பெர்லின் மதசார்பற்றோர் ஒன்றியத்திலிருந்து உருவானது. 1982ல் *பன்னாட்டு மதமற்றோர் மற்றும் நாத்திகர் சங்கம்* என்ற பெயரைப் பெற்றது. இச்சங்கம் ஏறக்குறைய 1000 உறுப்பினர்களையும் 13 கூட்டுஉறுப்பினர்களையும் ஒரு அறிவியல் கழகத்தையும் கொண்டுள்ளது.  

இதன் குறிக்கோள்கள் பகுத்தறிவை வளர்த்தல், மனித உரிமைகளை நிலைநாட்டுதல், அறிவியல் சுதந்திரத்தை வளர்த்தல் ஆகியனவாகும். மத நடவடிக்கைகளை அரசு நிர்வாகத்திலிருந்து பிரித்தல் இதன் முக்கிய நோக்கமாகும். இச்சங்கம் 2014 ஆம் ஆண்டு செர்மனியில் பல மதசார்பற்றோர் இயக்கங்களை ஒன்றிணைத்து கருணைக்கொலை சம்பந்தமாக மாநாடு ஒன்றை நடத்தியது.
# தத்துவ விளக்கம் (சரணாலயர்)

**தத்துவ விளக்கம்** என்ற சிறு நூல் சித்தாந்த மரபுகளைக் கூறுவதாகும். இந்நூலை இயற்றியவர் சம்பந்த சரணாலயர் என்பவர் ஆவார்.  

## நூலமைப்பு
இந்நூல் 51 கட்டளைக் கலித்துறைகள் கொண்டது. அந்தாதித் தொடையாய் மண்டலித்து வருவது. இந்நூலானது உண்மை விளக்கம் போலத் தத்துவங்களின் தோற்ற ஒடுக்கங்களைத் தெளிவாகக் கூறுகிறது.  

## நூலாசிரியர் வரலாறு
சிற்றம்பல நாடிகள் மாணவரான சம்பந்த முனிவரின் சீடருள் ஒருவர் சரணாலயர். இவர் தேவாரம் பாடிய சம்பந்தரையே குருவாகக் கருதியமையால் சம்பந்த சரணாலயர் என்று பெயர் பெற்றார். இந்த மரபையொட்டியே சம்பந்த முனிவரும் தம்மிடம் சீடராய் உபதேசம் பெற்ற முதல் மாணாக்கருக்குச் சம்பந்த சரணாலயர் என்று பெயரிட்டார். இவர் எழுதிய தத்துவ விளக்க நூலில் ஒரு பாடலில், *தத்துவ விளக்கம் நவின்ற நாவன் சம்பந்த சரணாலயன்* என்ற தொடர் வருவதால் இந்நூலை இவரே பாடினார் என்று அறியமுடிகிறது.  

## நூல் சிறப்புகள்
15 ஆம் நூற்றாண்டின் இறுதியில் வாழ்ந்த களந்தை ஞானப்பிரகாசர் என்பவர் தாம் எழுதிய சந்தான அகவல் என்ற நூலில் தத்துவ விளக்கப் பாடலின் சிறப்பைக் கூறியுள்ளார். அப்பாடல் நூலின் 49 ஆவது பாடலாக இடம்பெற்றுள்ளது. இந்நூலை மதுரைச் சிவப்பிரகாசர், வெள்ளியம்பலவாணத் தம்பிரான், நிரம்ப அழகிய தேசிகர் முதலியோர் மேற்கோளாகக் காட்டியுள்ளார்கள்.  

## பதிப்புகள்
இந்நூலை காசிவாசி செந்திநாதையர் பதிப்பித்து வெளியிட்டுள்ளார். செந்தமிழ்ச் செல்வி இதழில் 23 பாடல்கள் வெளியானது. சித்தாந்தம் இதழில் நூலின் சில பாடல்கள் மட்டும் மேற்கோள் குறிப்புகளோடு வெளியானது.
# உர மரங்கள்

**உர மரங்கள்** (*Fertilizer tree*) மண்வள மேம்பாட்டிற்காக வேளாண் காடுகளில் சாகுபடி செய்யப்படும் மரங்கள் ஆகும். வளிமண்டலத்தில் உள்ள தழைச்சத்தை மண்ணில் நிலைநிறுத்தி பயிர்களுக்கு கொடுக்கிறது. மண்ணிற்கு அடியில் எளிதில் கிடைக்கமுடியாத சத்துக்களை மண்ணின் மேற்பரப்பிற்கு கிடைக்கும் வண்ணம் செய்கின்றன. மேலும் உரமரங்கள், உர அரிமானம், மண் அரிமானம் அதனால் ஏற்படும் மண் சேதங்களைத் தடுத்து பயிர்களுக்கு கிடைக்கும் நீர் மேம்பாட்டிற்கு உதவுகிறது. உதாரணமாக உரமரங்களாக செஸ்பேனியா, கிளரிசிடியா, தெப்ரோசியா, பைதர்பியா அல்பிடா, லுசர்ன் அல்லது தகாசாஸ்தே (சைட்டிசஸ் புரோலிபெரஸ்) என்ற உரமரம் ஒரு ஹெக்டேருக்கு 575 கிலோ தழைச்சத்தை ஒரு வருடத்திற்கு நிலைநிறுத்தக்கூடிய தன்மை கொண்டது. இது மேலும் வருடத்திற்கு 800 மி.லி மழையளவு கொண்ட பகுதிகளில் மக்காச்சோளத்தில் மகசூலை வருடத்திற்கு ஒரு டன்/ஹெக்டேர் என்பதில் இருந்து 10 டன்/ஹெக்டேர் வரை அதிகரிக்கக் கூடியத்தன்மை வாய்ந்தது.  

## ஆப்பிரிக்காவில் உரமரத்தின் பயன்பாடு
பைதர்பியா அல்பிடா என்ற உரமரம், ஆப்பிரிக்காவின் மாளவி மற்றும் ஜாம்பியா பகுதிகளில் மக்காச்சோளத்தின் மகசூலை இருமடங்கு மற்றும் மும்மடங்கு அதிகரிக்கச் செய்கிறது. பசுமை வேளாண்மையில் உரமரங்கள் உணவுப்பாதுகாப்பை அதிகரிக்கின்றது. ஜாம்பியா பகுதியில் 3 இலட்சம் ஹெக்டேர் பரப்பளவை விட நைஜர் பகுதியில் 4.8 மில்லியன் ஹெக்டேர் பரப்பு உரமரங்களால் பயனாகிறது.
# சாக்சி மகாராஜ்


**சச்சிதானந்த ஹரி சாக்சி** அல்லது பொதுவாக **சாக்சி மகாராஜ்** (*Sakshi Maharaj*, பிறப்பு: 16 சனவரி 1956) பாரதிய ஜனதா கட்சியின் அரசியல் மற்றும் மதத் தலைவர். இவர் 2014 இந்தியப் பொதுத் தேர்தலில் உத்தரபிரதேச மாநிலம் உன்னோ மக்களவைத் தொகுதியிலிருந்து வெற்றி பெற்றார். முன்னர் 1991 ம் ஆண்டு மருதூரா, 1996 மற்றும் 1998 ஆகிய ஆண்டுகளில் அவர் ஃபுருகாபாத்தில் இருந்து இந்திய பொதுத் தேர்தலில் வெற்றி பெற்றார். 2000 முதல் 2006 வரை அவர் மாநிலங்களவை உறுப்பினராக இருந்தார். சாக்ஷி மஹாராஜ் குழுவின் பதாகையின் கீழ் இந்தியா முழுவதும் பல்வேறு கல்வி நிறுவனங்கள் மற்றும் ஆசிரமங்களை இயக்கி அவர் தற்போது தந்த இயக்குநராகவும் பணியாற்றி வருகிறார்.
# நாக்ரோட்டா சட்டமன்றத் தொகுதி

**நாக்ரோட்டா சட்டமன்றத் தொகுதி** (*Nagrota*) இந்தியாவின் வடக்கு மாநிலமான சம்மு காசுமீர் மாநிலத்திலுள்ள 87 சம்மு காசுமீர் சட்டப்பேரவைத் தொகுதிகளில் ஒன்று ஆகும். மக்களவைத் தொகுதியான சம்மு தொகுதியில் நாக்ரோட்டாவும் ஒரு பகுதியாக சேர்க்கப்பட்டுள்ளது  

## சட்டமன்ற உறுப்பினர்கள்
- 1996: அயாத்சாட்ரு சிங், சம்மு காசுமீர் தேசிய மாநாட்டுக் கட்சி
- 2002: யுகால் கிசோர் சர்மா, பாரதிய சனதா கட்சி
- 2008: யுகால் கிசோர் சர்மா, பாரதிய சனதா கட்சி
- 2014: தேவேந்தர் சிங் ராணா, சம்மு காசுமீர் தேசிய மாநாட்டுக் கட்சி.
- 2024: தேவேந்தர் சிங் ராணா, பாரதிய ஜனதா கட்சி.
# பொட்டென்டில்லா சிம்ப்ளெக்ஸ்



**பொட்டென்டில்லா சிம்ப்ளெக்ஸ்** (*Potentilla simplex*) என்ற தாவரம் சாதாரண சிங்கிஃபாயில் (*Common cinquefoil*) அல்லது வெள்ளிலையடியுடைய பாதையோர மஞ்ச மலர்ச்செடி (*Silverweed*) என்றும் அழைக்கப்படுகிறது. இது கிழக்கு வட அமெரிக்காவில் ஒன்டாரியோ, கியூபெக் மற்றும் லாப்ரடாரிலிருந்து டெக்ஸாஸ், அலபாமா மற்றும் புளோரிடா வரை தாயகமாகக் கொண்ட ரோசேசி குடும்பத்தைச் சேர்ந்த பல்லாண்டுச் செடியாகும்.  

இது தரையில் படரக்கூடிய தண்டுகளையும் (கணுக்களில் வேர்விடக்கூடிய), மஞ்சள் மலர்களையும் உடைய தாவரமாகும். இதன் இலைகள் சிறகு போன்று, ஐந்து பிரிவுகளாகப் பிரிந்திருக்கும். இவை ஓடும் தண்டுகளிலிருந்து தோன்றும். ஐந்து மஞ்சள் இதழ்களை ( சுமார் 4 - 10 மி.மீ. நீளம்) உடைய முழுமையான மலர்கள், மார்ச் முதல் சூன் வரை பூக்கும் தன்மையுடையன. இது வனப்பகுதிகள் வயல்கள் மற்றும் மனித நடமாட்டமுடைய பகுதிகளிலும் பொதுவாகக் காணப்படுகிறது.  

கொத்தனார் தேனீ, தச்சர் தேனீ, ஹாலிக்டிட் தேனீக்கள், குயில் தேனீக்கள், சிர்பிஃட் ஈக்கள், டாக்னிட் ஈக்கள் மற்றும் பிற பூச்சிகள் மகரந்தச் சேர்க்கைக்கு உதவுகின்றன. குளவிகளும் வண்ணத்துப்பூச்சிகளும் மிகக் குறைந்த அளவிலேயே மகரந்தச் சேர்க்கைக்கு உதவுகின்றன. முயல்களும் கொறிணி வகை விலங்குகளும் இதன் இலைகளை உட்கொள்ளும். இளந்தளிர்களும், இலைகளும் பச்சைக்காய்கறிக் கலவையாக (சமைக்காமல்) உண்ணப்படுகின்றன. இது அலங்காரச் செடியாகவும் வளர்க்கப்படுகிறது.
# ஆப்பிள் விதை எண்ணெய்



**ஆப்பிள் விதை எண்ணெய்** (*Apple seed oil*) என்பது ஆப்பிள் விதைகளில் காணப்படும் ஒரு நிலையான எண்ணெய் ஆகும். இது ஒப்பனை மற்றும் மருத்துவ தொழில்களில் பயன்படுத்தப்படுகிறது.  

ஆப்பிள் விதை எண்ணெய் மீதான ஒரு ஆய்வு 2007 ஆம் ஆண்டில் நடத்தப்பட்டது, அதில் ஆப்பிள் விதைகள் அதிக அளவு எண்ணெய் மற்றும் புரதம் (27.5 முதல் 28% மற்றும் 33.8 முதல் 34.5% வரை) கொண்டிருக்கின்றன. ஆப்பிள் விதைகளில் அமினோ அமிலங்களின் பகுப்பாய்வு அவர்கள் கணிசமான அளவு கந்தகத்தைக் கொண்டிருப்பதாக முடிவு செய்தனர். பாஸ்பரஸ், பொட்டாசியம், மெக்னீசியம், கால்சியம் மற்றும் இரும்பு ஆகியவை ஆப்பிள் விதங்களில் குறிப்பிடத்தக்க அளவில் காணப்படும். இந்த ஆய்வில் ஆப்பிள் விதை எண்ணெய் ஒரு சமையல் எண்ணெயாக பயன்படுத்தப்படலாம் என்று முடிவு செய்தார், இது விலங்குக் கொட்டைகளுக்குப் பயன்படும் எண்ணெய் கேக்.
# பாபாசு எண்ணெய்


**பாபாசு எண்ணெய்** (Babassu oil) அல்லது **கூசி எண்ணெய்** (cusi oil) என்பது தென் அமெரிக்காவின் அமேசான் பகுதியில் வளரும் பாபாசு பனை (*அட்டலியா ஸ்பெசியோசா*) விதைகளில் இருந்து பிரித்தெடுக்கப்படும் ஒரு தெளிவான வெளிர்-மஞ்சள் நிறமுடைய தாவர எண்ணெய் ஆகும். இது உணவு, தூய்மிப்புப் பொருள் மற்றும் தோல் பொருட்கள் போன்றவற்றில் பயன்படுத்தப்படும் ஓர் உலரா எண்ணெய் ஆகும். இந்த எண்ணெயின் பண்புகள் தேங்காய் எண்ணெய் போலவே உள்ளதால் தேங்காய் எண்ணெய் பயன்படுத்தப்படும் அதே சூழலில் இதுவும் பயன்படுத்தப்படுகிறது. அண்மைக்காலங்களில் இது தேங்காய் எண்ணெய்க்கு மாற்றாகவும் பயன்படுத்தப்படுகிறது.  

பாபாசு எண்ணெயில் 70% கொழுப்புகள் உள்ளன. அவை பின்வரும் அளவில் காணப்படுகின்றன.  
| லாரிக் அமிலம் | 50.0% |  |
| --- | --- | --- |
| மைரிஸ்ட்டிக் அமிலம் | 20.0% |  |
| பாமிட்டிக் அமிலம் | 11.0% |  |
| ஓலியிக் அமிலம் | 10.0% |  |
| ஸ்டியரிக் அமிலம் | 3.5% | } |

பாபாசு எண்ணெயிலிருக்கும் லாரிக், மைரிஸ்ட்டிக் அமிலங்களின் உருகு வெப்பநிலை மனிதர்களின் இயல்பு உடல்வெப்பநிலைக்கு அருகிலுள்ளது, எனவே பாபாசு எண்ணெயை திண்ம வடிவில் தோலில் இடும்போது உடற்சூட்டினால் கரைந்துவிடுகிறது. அவ்வேளையில் ஏற்படும் வெப்பப் பரிமாற்றமானது குளிர்ச்சியான உணர்வைக் கொடுக்கிறது. இது ஒரு திறம்மிக்க மென்மையாக்கு களிம்பாகப் பயன்படுகிறது.  

2008-ம் ஆண்டு பிப்ரவரியில் விர்ஜின் அட்லாண்டிக் நிறுவனத்தின் நல்கையில் உயிரி எரிபொருள் வெள்ளோட்டத்தின் ஒரு பகுதியாக பாபாசு எண்ணெய் மற்றும் தேங்காய் எண்ணெய் கொண்ட கலவை, போயிங் 747-ன் ஒரு பொறியைப் பகுதியளவில் இயக்கப் பயன்பட்டது.
# ஒரைசா சட்டைவா



பொது வழக்கில் **நெல்** எனப்படும்***Oryza sativa*** ஒருவகைப் புல் தாவர இனமாகும். இது ஆங்கிலத்தில் நெல் என்றே கூறப்படுகிறது. இது பொதுவாக உலக முழுவதும் பயிரிடப்படும் நெல் வகையாகும். இது வரலாற்றியலாக முதலில் பண்படுத்திய நெல்வகையாகும். இது சீன யாங்சி ஆற்றுப் படுகையில் 13,500 முதல் 8,200 ஆண்டுகளுக்கு முன்பு விளைவிக்கப்பட்டது.  

*ஒரைசா சட்டைவா* என்பது, பொவாசியே குடும்பத்தின் *ஒரைசா* பேரினத்தைச் சார்ந்ததாகும். இதன் மரபன்தொகை 12 குறுமவகங்களைக் கொண்டது; இதில் 430Mbp அளவு மரபன்கள் உள்ளன. இது கூலத் தாவரவியலுக்கான வகைமை உயிரியாகும். இதை மரபன் திருத்தப் பயியாக மாற்றுவது எளிமையானது.  

ஒரைசா சட்டைவா என்பது இரண்டு வகைச் சிற்றினத்தைச் சேர்ந்ததாகும். அவை சிறிய விதை ஜப்பானிக்கா அல்லது சினிக்கா நெல்வகை, பெரிய விதை இண்டிகா நெல்வகை ஆகியனவாகும். ஜப்பானிக்கா வறட்சியான நிலங்களில் பயிரிடப்படுகிறது. ஆசியா முழுவதும் மூழ்கிய தாவரமாகவும் ஊடுபயிராகவும் இண்டிகா பயிரிடப்படுகிறது. அரிசி வெள்ளை, கருப்பு, பழுப்பு , சிறிதளவு கருவெள்ளை நிறத்தில் இருக்கும். அரிசியில் சவ்வரிசி ஒரு வகை ஆகும். மேலும் சில நெல் வகைகளாக இந்தோனேசியா கருப்பு நெல்லும், தாய்லாந்தின் மல்லிகை கருப்பு நெல்லும் உள்ளன. வெப்பமண்டலத்தில் இதன் மூன்றாவது வகைச் சிற்றினமும் பேரளவில் பயிரிடப்படுகிறது. காட்டாக, இந்த வகையில் சிறியவிதை “தினவான்“, “உனாய்” வகைகள் நாதன் லூசா படிகட்டு பகுதிகளிலும், அதிக உயரமான பகுதிகளிலும் பயிரிடப்படுகின்றன.  

ஒரைசா சட்டைவா நெல்வகையில் ஆறுபிரிவுகள் உள்ளன. அவை ஜப்பானிக்கா, நறுமண இண்டிக்கா, ஆசு, இரயடா, ஆசினா, கிளாசுமன் என்பனவாகும்; 1987 ஆம் ஆண்டில் தான் ஒரைசா சட்டைவா ஆறு பிரிவுகளாக பிரிக்கப்பட்டது.  

## பெயரீடு
பண்டைக்கால முதலே நெல் பயிரிடப்பட்டு வருகிறது. *ஒரைசா* என்பது நெல்லுக்கான செவ்வியல் இலத்தீனச் சொல். *சட்டைவா* என்றால் "பயிரிடப்படும்" என்று பொருள்.  

## காட்சிமேடை
# பிக் - ஐ



**பிக் - ஐ (**Big-i) (<span lang="ja">郡山ビッグアイ</span> *Kōriyama Biggu Ai*) (<span lang="ja">郡山ビッグアイ</span><span>,</span> *Kōriyama Biggu Ai*) என்பது யப்பானின் கொரியாமாவில் ஃபுகுஷிமா ப்ரிஃபெக்சர் என்ற இடத்தில்  அமைந்துள்ள ஒரு உயரமான கட்டிடமாகும். இது 133 மீட்டர் உயரம் உடையது. 24 மாடிகளைக் கொண்ட இக்கட்டிடம் 1991 ஆம் ஆண்டு கட்டி முடிக்கப்பட்டது.
# கரோபு நெற்று எண்ணெய்

** கரோபு நெற்று எண்ணெய்** *(Carob pod oil)* அல்லது அல்கரோபா எண்ணெய் என்பது ஓர் உணத்தகும் எண்ணெயாகும். இது கரோபு அவரை நெற்றஐப் பிழிந்து எடுக்கப்படுகிறது. இது மருத்துவப் பயன்பாடு உள்ளதாகும்.  

கரோபு நெற்று எண்ணெயில் உள்ள கொழுப்பு அமில உட்கூறுகள் கீழே பட்டியலில் தரப்பட்டுள்ளன:  

| கொழுப்பு அமிலம் | விழுக்காடு |
| --- | --- |
| பால்மிட்டிக அமிலம் | 14.2% |
| சுட்டியரிக அமிலம் | 3.0% |
| ஓலியிக அமிலம் | 38.5% |
| இலினோலியிக அமிலம் | 43.6% |
# காங்ரா சட்டமன்றத் தொகுதி


**காங்ரா சட்டமன்றத் தொகுதி** (*Kangra Assembly constituency*), இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளில் ஒன்றாகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 14 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | ஹரி ராம் | இந்திய தேசிய காங்கிரஸ் |
| 1972 |  |  |
| 1977 | பிரதாப் சௌத்ரி | ஜனதா கட்சி |
| 1982 | வித்யா சாகர் சௌத்ரி | பாரதிய ஜனதா கட்சி |
| 1985 |  |  |
| 1990 |  |  |
| 1993 | தௌலத் ராம் | இந்திய தேசிய காங்கிரஸ் |
| 1998 | வித்யா சாகர் சௌத்ரி | பாரதிய ஜனதா கட்சி |
| 2003 | சுரீந்தர் குமார் | இந்திய தேசிய காங்கிரஸ் |
| 2007 | சஞ்சய் சௌத்ரி | பகுஜன் சமாஜ் கட்சி |
| 2012 | பவன் குமார் காஜல் | சுயேச்சை |
| 2017 | இந்திய தேசிய காங்கிரஸ் |  |
| 2022 | பாரதிய ஜனதா கட்சி | } |
# மலேசியாவில் 200 ஆண்டுத் தமிழ்க்கல்வி வரலாறு

மலேசியாவின் முதல் தமிழ்க்கல்வி 1816-ஆம் ஆண்டு தொடங்கியது. 2016-ஆம் ஆண்டுடன் 200 ஆண்டுகள் வரலாற்றைப் பதிவு செய்கிறது. அன்று தொடங்கி இன்று வரையிலும் மலேசியத் தமிழ்க்கல்வி பற்பல மாறுதல்களையும் பற்பல மேம்பாடுகளையும் கண்டு வந்துள்ளது.  

தமிழ்நாட்டில் இருந்து 1800-களில் மலாயாவுக்குத் தமிழர்கள் புலம் பெயர்ந்தார்கள். இந்தப் புலம் பெயர்வு மூன்றாம் கட்டப் புலம்பெயர்வாகும். 1870-ஆம் ஆண்டுகளுக்குப் பின்னர் இந்தியர்கள் பணியாற்றிய பல இடங்களில் தேசிய வகைத் தமிழ்ப்பள்ளிகள் தோன்றின. குறிப்பாக புரோவின்ஸ் வெல்லஸ்லி, ஜொகூர், மலாக்கா போன்ற இடங்களில் ஒவ்வொரு ரப்பர் தோட்டத்திலும் ஒரு தமிழ்ப்பள்ளி உருவாக்கப் பட்டது.  

1800 - 1900 காலகட்டத்தில் கிறிஸ்துவச் சமய அமைப்புகள் தோற்றுவித்த ஆங்கில-தமிழ்ப்பள்ளிகளைத் தவிர்த்துத் தனிப்பட்டவர்களும் தமிழ்ப்பள்ளிகளை அமைத்தனர். பொதுவாக இந்தப் பள்ளிகள் யாவும் சிறியவை. ஓர் அறை, ஓராசிரியர் வகுப்பு என்ற நிலையிலேயே அவை இயங்கின.  

தவிர நிதி வளம் இல்லாமலும் முறையான பராமரிப்புகள் இல்லாமலும் இந்தப் பள்ளிகள் செயல் பட்டன.
# மருளூமத்தை எண்ணெய்

**மருளூமத்தை எண்ணெய்** (*Cocklebur Oil*) என்பது மருளூமத்தை விதைகளை அழுத்துவதன் மூலம் பெறப்படும் எண்ணெய் வகை ஆகும். மருளூமத்தையின் தாவரவியல் பெயர் *சாந்தியம் இசுட்ருமேரியம்* (*Xanthium strumarium*) ஆகும். இது வேளாண்மையில் பூச்சிக்கொல்லியாகப் பயன்படுத்தப்படுகிறது. இது கால்நடைகளுக்குத் தீங்கு செய்யக்கூடும். இந்த எண்ணெய் கசகசா எண்ணெய் போல் இருக்கும். வெளிர் மஞ்சள் நிறம் உடைய இந்த எண்ணெய் சுவை மற்றும் மணத்தில் சூரியகாந்தி எண்ணெயைப் போன்றது.
# செர்னபோரா


***செர்னபோரா*** (Cernabora, ஸ்கயூஷ் (Scăiuș) என்றும் வழங்கப்படுகிறது) என்பது உருமேனியா நாட்டில் உள்ள திமிஷ் ஆற்றின் இடப்புறத் துணையாறு ஆகும். லுகோஷ் நகருக்கு அருகில் இது திமிஷ் ஆற்றுடன் இணைகிறது. இருபத்தாறு (26) கிலோமீட்டர் நீளம் கொண்ட இந்த ஆற்றின் வடிநிலம் 130 சதுரகிலோமீட்டர் பரப்பளவில் தன்யூபு படுகையில் அமைந்துள்ளது.
# உத்தரப் பிரதேசத்தில் உள்ள கோட்டைகளின் பட்டியல்

இந்தியாவின் வடக்கு பகுதியில் உள்ள உத்திரப் பிரதேச மாநிலத்தில் உள்ள கோட்டைகள் இங்கு பட்டியலிடப்பட்டுள்ளன:  

| கோட்டை | அமைவிடம் |
| --- | --- |
| ஆக்ரா கோட்டை | ஆக்ரா |
| அலிகர் கோட்டை | அலிகர் |
| ஜான்சி கோட்டை | ஜான்சி |
| ராம்நகர் கோட்டை | வாரணாசி |
| அலகாபாத் கோட்டை | அலகாபாத் |
| கலிஞ்சர் கோட்டை | பாந்தா மாவட்டம் |
| சுனார் கோட்டை | மிர்சாபூர் மாவட்டம் |
| ஆவாகர் கோட்டை | ஏட்டா மாவட்டம் |
| விஜய்கர் கோட்டை | சோன்பத்ரா மாவட்டம் |
| ஷாஹி கில்லா, ஜௌன்பூர் | ஜௌன்பூர் |
| காசிக் கோட்டை |  |
| சிக்கந்தரா கோட்டை |  |
| சூனார் கோட்டை |  |
| #உத்தர காசி |  |
| ஓர்ச்சா கோட்டை |  |
| கர்குந்தர் கோட்டை |  |
| அஜய்கர் கோட்டை |  |
| சாம்தார் கோட்டை |  |
| தாதியா கோட்டை |  |
| ஜான்சி கோட்டை |  |
| சர்க்காரி கோட்டை |  |
| திபோகர் கோட்டை |  |
| சந்திரி கோட்டை |  |
| ராம் கோட்டை |  |
| பதேபூர் சிக்ரி கோட்டை |  |
| கம்சன் கோட்டை |  |
# இலாகௌல் மற்றும் ஸ்பீதி சட்டமன்றத் தொகுதி


**லாஹௌல் மற்றும் ஸ்பீதி சட்டமன்றத் தொகுதி** (*Lahaul and Spiti Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது லாஹௌல் மற்றும் ஸ்பீதி மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 21 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | தேவி சிங் | சுயேச்சை |  |
| 1972 | லதா | இந்திய தேசிய காங்கிரஸ் |  |
| 1977 | தேவி சிங் | ஜனதா கட்சி |  |
| 1982 | இந்திய தேசிய காங்கிரஸ் |  |  |
| 1985 |  |  |  |
| 1990 | பஞ்சோக் ராய் |  |  |
| 1993 |  |  |  |
| 1998 | ராம் லால் மார்கண்டா | இமாச்சல் விகாஸ் காங்கிரஸ் |  |
| 2003 | ரக்பீர் சிங் | இந்திய தேசிய காங்கிரஸ் |  |
| 2007 | ராம் லால் மார்கண்டா | பாரதிய ஜனதா கட்சி |  |
| 2012 | ரவி தாக்கூர் | இந்திய தேசிய காங்கிரஸ் |  |
| 2017 | ராம் லால் மார்கண்டா | பாரதிய ஜனதா கட்சி |  |
| 2022 | ரவி தாக்கூர் | இந்திய தேசிய காங்கிரஸ் | } |
# லாமோஸ்ட்


**லாமோஸ்ட்** (*LAMOST - Large Sky Area Multi-Object Fibre Spectroscopic Telescope*) என்பது சக்திவாய்ந்த நவீன விண்தொலைநோக்கி ஆகும். இதனை நிறுவிய நாடு சீனா. இது இதுவரை 70 லட்சம் நட்சத்திரங்களின் தகவல்களைச் சேகரித்து உள்ளது. இது சீனாவின் ஏபெய் மாகாணம் சிங்லாங் நிலையத்திற்கு அருகில் உள்ள இடத்தில் நிறுவப்பட்டுள்ளது.  
## சிறப்புகள்
- விண்வெளியில் அதிகபட்ச பரப்பளவை நோக்கும் வசதிகொண்ட முதல் தொலைநோக்கி
- ஒரே நேரத்தில் 4000 நட்சத்திரங்களை கண்காணித்து தகவல் சேகரிக்கும் திறன் வாய்ந்தது.
# மத்தியப் பிரதேசம் கோட்டைகள்

**மத்தியப் பிரதேசக் கோட்டைகள்** (*List of forts in Madhya Pradesh*) இந்தியாவின் மத்தியில் அமைந்துள்ள மாநிலமான மத்தியப் பிரதேசத்தில் அமைந்துள்ள கோட்டைகள் பற்றிய பட்டியலாகும்.  

## மத்தியப் பிரதேசக் கோட்டைகளில் சில
- அஹில்யா கோட்டை
- பந்தாவ்கர் கோட்டை
- சந்தேரி கோட்டை
- தார் நகரம்
- ஜின்னோர்கர்
- குவாலியர் கோட்டை
- மாண்டு கோட்டை வளாகம்
- ஓர்ச்சா கோட்டை வளாகம்
# குல்லு சட்டமன்றத் தொகுதி



**குல்லு சட்டமன்றத் தொகுதி** (*Kullu Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது குல்லு மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 23 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | லால் சந்த் பிரார்தி | இந்திய தேசிய காங்கிரஸ் |
| 1972 |  |  |
| 1977 | குஞ்ச் லால் | ஜனதா கட்சி |
| 1982 | பாரதிய ஜனதா கட்சி |  |
| 1985 | ராஜ் கிருஷண் கவுர் | இந்திய தேசிய காங்கிரஸ் |
| 1993 |  |  |
| 1998 | சந்தர் செயின் தாக்கூர் | பாரதிய ஜனதா கட்சி |
| 2003 | ராஜ் கிருஷன் கவுர் | இந்திய தேசிய காங்கிரஸ் |
| 2007 | கோவிந்த் சிங் தாக்கூர் | பாரதிய ஜனதா கட்சி |
| 2012 | மகேஷ்வர் சிங் | இமாச்சல் லோக்கித் கட்சி |
| 2017 | சுந்தர் சிங் தாக்கூர் | இந்திய தேசிய காங்கிரஸ் |
| 2022 | } |  |
# உயிர் களைக்கொல்லி

**உயிரி களைக்கொல்லி** (Bioherbicide) என்பது ஒரு உயிரியல் தன்மையை அடிப்படையாகக் கொண்ட  களைகளைகளை  கட்டுப்படுத்த பயன்படுத்தப்படும் ஒரு மருந்து ஆகும். களைக்கொல்லிகள்  முக்கியமான  மூன்று  வகைகளில், களைகள்  அல்லது  விரும்பத்தகாத தாவரங்களை கட்டுப்படுத்த பயன்படுகிறது.  

பூச்சிகளை கட்டுப்படுத்தும் மருந்துகள் பூச்சிக்கொல்லிகள் என்றும் , பூஞ்சைகளைக்  கட்டுப்படுத்தும் மருந்துகள்  பூசணக் கொல்லிகள்  என்றும் பொதுவாக அழைக்கப்படுகின்றன. பொதுவாக,  
விவசாயம்  சம்பந்தமான பூச்சிகளை,  எந்த பூச்சிக்கொல்லியையும் பயன்படுத்தியும் கட்டுப்படுத்த முடியுமே தவிர, முழுமையாக  ஒழிக்க இயலாது.  

கிட்டத்தட்ட ஒவ்வொரு விவசாய பூச்சிக்கும் அதன் எண்ணிக்கையை குறைக்க  
குறைந்தது ஒரு  இயற்கை எதிரியாவது உள்ளது.  உயிர் களைக்கொல்லிகள் என்பது மனிதர்களால் உருவாக்கப்பட்ட ரசாயனங்களை சார்ந்து இல்லாமல், இயற்கை எதிரிகளை கொண்டு உருவாக்கப்படுகிறது. உயிர்   களைக்கொல்லிகள்  மிக முக்கியமான  ஒன்றாக கருதப்படுகிறது. ஏனென்றால் இது சுற்று சூழலில் செயற்கை  ராசாயனங்களைவிட மிக குறைந்த மாற்றங்களையும்,  
பாதிப்புகளையும்  ஏற்படுத்துகின்றது  
இந்த  மருந்துகள் ரசாயனங்கள் போன்று  பொது சுகாதார பிரச்சினைகள் ஏதும் ஏற்படுத்துவதில்லை.  

இந்த இரண்டு நன்மைகளின் காரணமாக,    உயிரியல் கட்டுப்பாட்டு மருந்துகள் மற்றும் உயிர் களை கொல்லிகளை  பொது சுகாதார பாதுகாப்புகளுக்கான கவனமான  சோதனைகளுக்கு உட்படுத்த தேவை இல்லை.  

உயிர் களைக்கொல்லிகள்  
பூஞ்சைகள்,பாக்டீரியாக்கள் அல்லது மூத்தவிலங்கு(புரோட்டோசோவா) போன்ற நுண்ணுயிரிகளின் இரண்டாம் நிலை வளர்சிதை மாற்றங்கள் மூலம்  பெறப்பட்ட கலவைகளாகவோ, அல்லது வேறு தாவர இனங்களில்  
இருந்து பெறப்பட்ட சாறாகவோ, அல்லது ஒற்றை கலவையாகவோ,அல்லது நச்சுத்தன்மை கொண்ட தாவர எச்சங்களாகவோ  
இருக்கலாம்.  

பூஞ்சையை அடிப்படையாக கொண்ட உயிர்  
களைக்கொல்லிகள் பூஞ்சைகளைக்கொல்லிகள் என்றழைக்கப்படுகிறது.  

இந்த துறையில் உயிர் பூச்சிக் கொல்லிகள் மற்றும்  உயிர்களைக்கொல்லிகள் " நேச்சுரல்ஸ்" என அழைக்கப்படுகிறது
# மல்தோவாவில் வறுமை

ஐரோப்பாவில் மிக வறிய நாடுகளில் **மால்டோவாவும் **ஒன்றாகும். ஐ.நா. அபிவிருத்தி திட்ட அறிக்கையின்படி, 8.1% மக்கள் 2000-2007 ஆம் ஆண்டில்  சர்வதேச வறுமைக் கோட்டிற்கு கீழே வாழ்கின்றனர்.  மக்கள்தொகையில் 48.5% நபர்கள் 2000-2006 ல் தேசிய வறுமைக் கோட்டிற்கு கீழே வாழ்கின்றனர். 2009 இல், மால்டோவாவின் மனித வறுமை குறியீட்டு எண் (HPI) 5.9% ஆகும். இருப்பினும் கணிசமான முன்னேற்றம் ஏற்பட்டுள்ளது. இலாபங்கள் அதிகரித்து முன்னேற்றங்கள் ஏற்பட்டுவருகின்றன.  

## காரணங்கள்
மால்டோவாவில் வறுமைக்கு பல காரணிகள் உள்ளன:  
- பெரிய அளவிலான தொழில்துறைமயமாக்கல்.
- 1980 கள் வரை 1980 களின் இடைப்பட்ட காலப்பகுதியில் பெரும் மக்கள் தொகை அதிகரித்தது.
- கிராமப்புற மக்கள் தொகையை குறைக்கும் பேரம் பேசும் சக்தியைக் கொண்டுவந்தார். சிறிய பண்ணை அளவு மற்றும் குறைந்த உணவு தானிய மூலப்பொருட்களின் விளைபொருட்களற்ற விவசாயம்.
- தொடர்ந்து உணவு பாதுகாப்பின்மை.
- சந்தை பொருளாதாரம் மாற்றத்தின் போது பொருளாதார சரிவு.
- மொத்த உள்நாட்டு உற்பத்தியில் விவசாயத் துறையின் பெரும்பகுதி.
- அண்டை உக்ரேனோடு வர்த்தக தடைகள். சமூகக் கொள்கையில் பிழை.
- நல்ல கல்வி உள்கட்டமைப்பு இல்லாததால், பாரம்பரிய தொழில்மயமாக்கலை கடந்து இந்தியா அல்லது துருக்கி போன்ற அறிவுப் பொருளாதாரப் புரட்சியைத் தொடங்க முடியவில்லை.
- மேலே குறிப்பிட்டுள்ள காரணத்திற்காக, அதிக பணக்கார நாடுகளில் வேலை தேடுவதற்கும், ஹங்கேரி, போலந்து, மற்றும் எஸ்தோனியாவில் நடந்ததைப் போலவே பணம் அனுப்பும் பணத்தையும் திரும்ப பெறும் வெள்ளை காலர் தொழிலாளர்களின் குறைபாடு.

## கிராமப்புற மற்றும் நகர்ப்புற வறுமை
| குடியிருப்பு | 2000 | 2004 |  |
| --- | --- | --- | --- |
| கிராமப்புற | 73.9% | 31.2% |  |
| சிறிய நகரங்கள் | 80.7% | 34.9% |  |
| பெரிய நகரங்களில் | 40.0% | 6.9% | } |

## குழந்தை வறுமை
மால்டோவாவில் மிக முக்கியமான பிரச்சினையாக குழந்தை வறுமை உள்ளது. குடும்பத்தில் மூன்று அல்லது அதற்கு மேற்பட்ட குழந்தைகள் உள்ளனர் என்றால் கிராமப்புறங்களில் வசிக்கின்ற குழந்தைகள் வறுமை மிக உயர்ந்த ஆபத்தில் உள்ளனர். ஏழைக் குடும்பங்களில் உள்ள குழந்தைகளுக்கு கல்வி உதவித்தொகை மிகுந்த ஆபத்து மற்றும் சுகாதார பராமரிப்பு சேவைகள் இல்லாததால் அதிக ஆபத்து உள்ளது.
# அபினவ் முகுந்த்



**அபினவ் முகுந்த்** (; பிறப்பு: 6 சனவரி 1990) ஓர் இந்தியத் துடுப்பாட்ட வீரர் ஆவார். இந்தியாவுக்கும் தமிழ்நாட்டுக்குமாக இவர் விளையாடி வருகிறார். 2011 இல் இந்தியா விளையாடிய 5 டெஸ்ட் போட்டிகளிலும் இவர் கலந்து கொண்டார். இவர் தமிழ்நாடு அணிக்கு அணித்தலைவராக இருந்ததுடன்  இந்தியாவின் ஏ அணிக்கும் பல சந்தர்ப்பங்களில் அணித்தலைவராகப் பணியாற்றியுள்ளார். இவர் சென்னை சூப்பர் கிங்ஸ், ரோயல் சேலஞ்சர்ஸ் பெங்களூர் ஆகிய ஐபிஎல் அணிகளில் உறுப்பினராக இருந்தார்.
# தராமைரா எண்ணெய்

** தராமைரா எண்ணெய்** அல்லது ஜம்பா எண்ணெய்  என்பது அருகுலா என்றவொரு விதையிலிருந்து உருவாக்கப்படும் எண்ணெய் ஆகும். வரட்சிப் பகுதிகளில் விளையும் பயிர் என்பதால் மழைப்பொழிவு குறைவான மேற்கு ஆசியா, பாக்கிஸ்தான், வட இந்தியா போன்ற பகுதிகளில் இது பிரபலம். இந்த எண்ணெய் மிகவும் காரமாகவும், உறைப்பாகவும் இருக்கும். கடுகு எண்ணெய்க்கு மாற்றாகப் பயன்படுத்தினாலும் அதைவிட காரத்தன்மை மாறுபட்டுயிருக்கும். இந்தியாவில் ஊறுகாய் தயாரிப்பதற்கு, பழையதாகி காரம் குறைந்த பின்னர் பழக்கலவை அல்லது சமையலுக்குப் பயன்படுகிறது. இந்த எண்ணெய் தோலை மென்மையாக்குவதால் உருவு எண்ணெயாகவும் பயன்படுகிறது. எண்ணெய் தயாரிப்பு உருவாகும் துணைப் பொருளான இதன் சக்கை கால்நடைத் தீவனமாகப் பயன்படுகிறது.
# கர்சோக் சட்டமன்றத் தொகுதி



**கர்சோக் சட்டமன்றத் தொகுதி** (*Karsog Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 26 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | ரத்தன் சிங் | இந்திய தேசிய காங்கிரஸ் |
| 1967 | மான்சா ராம் | சுயேட்சை |
| 1972 | இந்திய தேசிய காங்கிரஸ் |  |
| 1977 | ஜோகிந்தர் பால் | ஜனதா கட்சி |
| 1982 | மான்சா ராம் | சுயேட்சை |
| 1985 | ஜோகிந்தர் பால் | பாரதிய ஜனதா கட்சி |
| 1990 |  |  |
| 1993 | மாஸ்ட் ராம் | இந்திய தேசிய காங்கிரஸ் |
| 1998 | மான்சா ராம் | இமாச்சல் விகாஸ் காங்கிரஸ் |
| 2003 | மாஸ்ட் ராம் | இந்திய தேசிய காங்கிரஸ் |
| 2007 | ஹீரா லால் | சுயேட்சை |
| 2012 | மான்சா ராம் | இந்திய தேசிய காங்கிரஸ் |
| 2017 | ஹீரா லால் | பாரதிய ஜனதா கட்சி |
| 2022 | தீப் ராஜ் | } |
# மகாராஷ்டிரா கோட்டைகள்

**மகாராட்டிரக் கோட்டைகள்** (*List of forts in Maharashtra*) இந்தியாவின் மேற்கு பக்கம் அமைந்துள்ள மாநிலமான மகாராட்டிராவில் அமைந்துள்ள கோட்டைகளின் பட்டியலாகும்.  
## மகாராட்டிரக் கோட்டைகள் பட்டியல்

1. அச்சலாக் கோட்டை (நாசிக்)
1. அலாங் கோட்டை
1. அன்டர் கோட்டை
1. பாலாபூர் கோட்டை
1. பல்லார்பூர் கோட்டை
1. தௌலதாபாத் கோட்டை
1. தோங்கிரி கோட்டை
1. கோந்தனாப்பூர் கோட்டை, புல்தாணா
1. பன்காலா கோட்டை
1. பிரதாப்காட் கோட்டை
1. புரந்தர் கோட்டை
1. ராய்கட் கோட்டை
1. ராம்டெக்

1. இரத்னகிரி கோட்டை
1. இரிவா கோட்டை
1. சனிவார்வாடா
1. சிவனேரி
1. சிந்துதுர்க் கோட்டை
1. சின்ஹகட்
1. திராக்கோல் கோட்டை
1. தோரணக் கோட்டை
1. பசீன் கோட்டை

## இதனையும் பார்க்கவும்
- இந்தியாவில் உள்ள கோட்டைகளின் பட்டியல்
# இம்பால் நதி

**இம்பால் நதி** *(Imphal River)* வடகிழக்கு மாநிலங்களில் ஒன்றான மணிப்பூர் மாநிலத்தில் ஓடும் பிரதானமான நதியாகும். சேனாபதி மாவட்டத்திலுள்ள கரோங் என்ற மலையில் இம்பால் நதி தோன்றுகிறது. மணிப்பூர் நதியின் துணை ஆறான இது தவ்பல் மாவட்டத்தில் மணிபூர் ஆற்றுடன் இணைகிறது .  
லோக்டாக் ஏரி மற்றும் இம்பால் நகரத்தையும் கடந்து இந்நதி தெற்கில் 10 கிலோமீட்டர் தொலைவிலுள்ள லிலாங் ஆற்றுடன் இணைகிறது . மணிப்புரா நதி என்ற பெயரில் இது பர்மாவில் பாய்ந்து இறுதியாக இந்தியப் பெருங்கடலில் கலக்கிறது. இதனால் இம்பால் நகரம் இந்தியப் பெருங்கடலுடன் இணைப்பைப் பெறுகிறது. இரண்டாம் உலகப்போர் காலத்தில் சப்பானிய போர் வீரர்கள் படகு மூலமாக இம்பால் நதியைப் பயன்படுத்தியே இம்பால் நகரத்திற்குள் நுழைந்தார்கள்.
# சுங்வா தபால் அருங்காட்சியகம்



**சுங்வா தபால் அருங்காட்சியகம்** (*Chunghwa Postal Museum*) தைவான் நாட்டின் சோங்செங் மாவட்டம், தாய்பெய் நகரில் அமைந்துள்ள ஓர் அருங்காட்சியகமாகும். ஏழு அடுக்கு மாடியாக அமைந்துள்ள இந்த அருங்காட்சியகம் அஞ்சல் துறையின் வரலாறு, நவீன அஞ்சல் சேவை, அஞ்சல் தலை சேகரிப்பு மற்றும் சிறப்பு காட்சியமைப்புகள் போன்றவற்றை கொண்டுள்ளது  

## வரலாறு

1966 ஆம் ஆண்டு மார்ச்சு 20 இல் சுங்வா அஞ்சலின் 70 ஆவது ஆண்டு விழாவை கொண்டாடும் விதத்தில் சிந்தியன் மாவட்டத்தில் இந்த அருங்காட்சியகம் திறக்கப்பட்டது. இடப்பற்றாக்குறை காரணமாக தற்போதுள்ள நான்காய் அகாதமிக்கு 1984 ஆம் ஆண்டு மாற்றப்பட்டது.  

## போக்குவரத்து

தைப்பே மெட்ரோவின் சியாங் கேய்-சேக் நினைவிடத்திலிருந்து நடக்கும் தொலைவில் இந்த அருங்காட்சியகம் அமைந்துள்ளது.  

## மேலும் வாசிக்க
- அஞ்சல் அருங்காட்சியகம்
- சுங்வா அஞ்சல்துறை
# கின்னௌர் சட்டமன்றத் தொகுதி



**கின்னௌர் சட்டமன்றத் தொகுதி** (*Kinnaur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது கின்னௌர் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 68 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | தாக்கூர் சென் நெகி | சுயேச்சை |
| 1972 | லோக் ராஜ் கட்சி |  |
| 1977 | சுயேச்சை |  |
| 1982 |  |  |
| 1985 | தேவ் ராஜ் நெகி | இந்திய தேசிய காங்கிரஸ் |
| 1990 | தாக்கூர் சென் நெகி | பாரதிய ஜனதா கட்சி |
| 1993 | தேவ் ராஜ் நெகி | இந்திய தேசிய காங்கிரஸ் |
| 1995 | ஜகத் சிங் நெகி |  |
| 1998 | சேத் ராம் நெகி | பாரதிய ஜனதா கட்சி |
| 2003 | ஜகத் சிங் நெகி | இந்திய தேசிய காங்கிரஸ் |
| 2007 | தேஜ்வந்த் சிங் | பாரதிய ஜனதா கட்சி |
| 2012 | ஜகத் சிங் நெகி | இந்திய தேசிய காங்கிரஸ் |
| 2017 |  |  |
| 2022 | } |  |
**குறிப்பு**
# கோட்லிப் ஹேபர்லேண்ட்


**கோட்லிப் ஹேபர்லேண்ட்** (*Gottlieb Haberlandt*) (28 நவம்பர் 1854, மோசன்மகயாரோவர் - 30 ஜனவரி 1945, பெர்லின்) ஒரு ஆஸ்திரிய தாவரவியலாளர் ஆவார். இவர் ஐரோப்பிய 'சோயாபீன்' முன்னோடி பேராசிரியரான ப்ரிட்ரிக் ஜே. ஹேபர்லேண்ட்டின் மகனாவார். இவருடைய மகன் லுத்விக் ஹேபர்லேண்ட் ஆரம்பகால கட்டத்தில் இனப்பெருக்க உளவியலாளராக இருந்தார். இப்போது நாம் பயன்படுத்தும் பிறப்பு கட்டுப்பாட்டு மாத்திரையின் 'தாத்தா' ஆவார். ஏனெனில் இவரே அந்த மாத்திரையை கண்டுபிடித்து வழங்கினார்.  

தனிமைப்படுத்தப்பட்ட திசுக்கள், தாவர திசு வளர்ப்பு முறை குறித்த சாத்தியக்கூறுகளை ஹேபர்லேண்ட் முதலில் சுட்டிக் காட்டினார். திசு வளர்ப்பு மூலம் தனித்தனியான உயிரணுக்களின் சாத்தியக்கூறுகள் மற்றும் திசுக்களின் பரஸ்பர தாக்கங்கள் இந்த முறையால் தீர்மானிக்கப்படலாம் என்று இவர் பரிந்துரைத்தார். திசு மற்றும் செல் பண்பாட்டிற்கான ஹேபர்லேண்டின் அசல் வலியுறுத்தல் வழிமுறைகள் உணரப்பட்டு, உயிரியல் மற்றும் மருத்துவத்தில் குறிப்பிடத்தக்க கண்டுபிடிப்புகளுக்கு வழிவகுத்தன. 1902 ஆம் ஆண்டில் வழங்கப்பட்ட இவரது அசல் யோசனை: “கோட்பாட்டளவில் அனைத்து தாவர செல்கள் ஒரு முழுமையான தாவரத்திற்கு உயிர் கொடுக்க முடியும்”.  

தாவரங்களில் நடைபெறும் உணவு தயாரிக்கப்படும் உயிர்ச்செயன்முறை ஆராய்ச்சியான ஒளித்தொகுப்பினை 1904 இல் கோட்லிப் ஹேபர்லேண்ட் விவரித்தார்
# நொக்கி தானகா


**நொக்கி தானகா** (Naoki Tanaka) (பிறந்த நாள்: 19 ஜூன் 1940) சப்பான் நாட்டு அரசியல்வாதியாவார். சப்பான் தேசிய சட்டமன்றத்தில் சப்பான் ஜனநாயகக் கட்சியின் உறுப்பினராகவும் இருந்திருக்கிறார். இவரது சொந்த ஊர் கனசாவா. கியோ பல்கலைக்கழகத்தில் பட்டம் பெற்றவர்.  

மிக்கோவோ தானகாவை மணந்த போது அவர் தனது குடும்ப பெயரை மாற்றினார். 1983 ஆம் ஆண்டில் முதன்முறையாக பிரதிநிதிகள் சபையில் இவர் தேர்ந்தெடுக்கப்பட்டார். 1996 ல் தனது தொகுதியை இழந்த பின்னர், 1998 ல் முதல் தடவையாக இவர் தேசிய சட்டமன்றத்திற்குத் தேர்ந்தெடுக்கப்பட்டார்.
# அகழி


**அகழி** எனப்படுவது கோட்டை முன் சூழப்பட்டுள்ள நீர் அரணாகும். பண்டைக்காலத்தில் அரசர்கள் தங்கள் நாட்டு மக்களை எதிரிகளிடம் இருந்து காப்பதற்காகக் கோட்டைகளைக் கட்டினர். அக்கோட்டைகளை எதிரிகள் தாண்டி வராமல் இருக்க கோட்டையைச் சுற்றிலும் அகழிகள் அமைத்தனர். இதில் முதலைகள், பாம்புகள் போன்ற கொடிய விலங்குகள் நிறைந்திருக்கும். இதைத் தாண்டி கோட்டைக்குச் செல்வது என்பது மிகவும் அரிய செயலாகும். தமிழ் நாட்டில் தஞ்சை பிரகதீசுவரர் ஆலயம், வேலூர் கோட்டை ஆகிய இடங்களில் அகழி அமைப்பு உள்ளது.  

## அகழிகள் அமைப்பு
கோட்டையைச் சுற்றிலும் ஆழமான குழியை வெட்டி இருப்பார்கள். அதில் நீரால் நிரப்புவார்கள். பின்பு அதில் முட்களையும் நச்சுக் கொடிகளையும் வளர்த்து பகைவர் அண்டாவண்ணம் அமைப்பது அகழியாகும்.
# கங்காதர் ராவ்


**மகாராஜா கங்காதர் ராவ் நெவல்கர்** (Maharaja Gangadhar Rao Newalkar)மராத்தியப் பேரரசின் அடிமையாக இருந்த வட இந்தியாவில் அமைந்துள்ள ஜான்சியின் 5 வது அரசராவார். இவர் சிவராவ் பாவின் மகனும், ரகுநாத் ஹரி நெவல்கரின் (மராத்திய ஆட்சியின் கீழ் ஜான்சியின் முதல் ஆளுநராகவும் இருந்தார்) வம்சாவளியாக இருந்தார்.  

## வம்சாவளி
கங்காதர் ராவின் மூதாதையர்கள் மகாராட்டிராவின் இரத்னகிரி மாவட்டத்தைச் சேர்ந்தவர்கள். பேஷ்வா ஆட்சி தொடங்கி பேஷ்வா மற்றும் ஓல்கர் படைகளில் முக்கியமான பதவிகளை வகித்தபோது அவர்களில் சிலர் காந்தேஷுக்கு சென்றனர். ரகுநாத் ஹரி நெவல்கர் புந்தேல்கண்டில் மராட்டிய அரசியலை வலுப்படுத்தினார். இருப்பினும் அவருக்கு வயதாகும்போது, ஜான்சியின் ஆட்சியை தனது தம்பி சிவ் ராவ் பாவிடம் ஒப்படைத்தார். 1838 இல் மூன்றாம் ரகுநாத் ராவ் இறந்தபோது, பிரித்தானிய ஆட்சியாளர்கள் அவரது சகோதரர் கங்காதர் ராவை 1843 இல் ஜான்சியின் அரசராக ஏற்றுக்கொண்டனர்.  

## நிர்வாகி
கங்காதர் ராவ் ஒரு திறமையான நிர்வாகியாக இருந்தார். மேலும் இவர் ஜான்சியின் நிதி நிலையை மேம்படுத்தினார். ஜான்சி இவரது முன்னோடி ஆட்சியின் போது மோசமான நிலையில் இருந்தது. ஜான்சி நகரத்தின் வளர்ச்சியை உறுதி செய்ய இவர் சரியான நடவடிக்கைகளை எடுத்தார். இவர் சுமார் 5,000 வீரர்கள் கொண்ட ஒரு இராணுவத்தை வைத்திருந்தார். இவர் ஞானம், இராஜதந்திரம் மற்றும் கலை மற்றும் கலாச்சாரத்தை விரும்பினார். ஆங்கிலேயர்கள் கூட இவரது குணங்களால் ஈர்க்கப்பட்டனர். கங்காதர் ராவ் கணிசமான ஈடுபாடு மற்றும் சில புலமைப்பரிசில்களைக் கொண்டிருந்தார். இவர் சமசுகிருத கையெழுத்துப் பிரதிகளின் சிறந்த நூலகத்தை சேகரித்து ஜான்சி நகரத்தின் கட்டிடக்கலைகளை வளப்படுத்தினார்.  

## திருமணம்
மே 1842 இல், கங்காதர் ராவ் மணிகர்னிகா என்ற இளம் பெண்ணை மணந்தார். இவர் லட்சுமிபாய் என்று பெயர் மாற்றப்பட்டார். பின்னர் ஜான்சியின் ராணியாகி 1857 எழுச்சியின் போது ஆங்கிலேயருக்கு எதிராக கிளர்ச்சி செய்தார். கங்காதர் ராவ் தான் இறப்பதற்கு ஒரு நாள் முன்னதாக தனது உறவினர் வாசுதேவ் நெவல்கரின் மகன் ஆனந்த் ராவ் என்ற குழந்தையை தத்தெடுத்து தாமோதர் ராவ் என்று பெயரிட்டர். தத்தெடுப்பு பிரித்தானிய அதிகாரிகள் முன்னிலையில் நடந்தது அவர் தனது மகனை கருணையுடன் நடத்த வேண்டும் என்றும் ஜான்சி அரசாங்கம் தனது விதவைக்கு அவரது வாழ்நாள் முழுவதற்கும் மான்யம் வழங்கப்பட வேண்டும் என்றும் கோரி அரசரிடம் கடிதம் வழங்கப்பட்டது. நவம்பர் 1853 இல் அரசரின் மரணத்திற்குப் பிறகு, இந்தியத் தலைமை ஆளுநர் டல்ஹளசி பிரபுவின் கீழ் பிரித்தானிய கிழக்கிந்திய நிறுவனம், அவகாசியிலிக் கொள்கை பயன்படுத்தியது. தாமோதர் ராவின் கோரிக்கையை நிராகரித்து, மாநிலத்தை அதன் பிரதேசங்களுடன் இணைத்தது.
# பீட்டர் மோயின்

**பீட்டர் மோயின்** (*Petter Moen*, 14 பெப்ரவரி 1901 - 8 செப்டம்பர் 1944) ஒரு நோர்வே எதிர்ப்பாளராக இருந்தார். இவர் எழுதிய நாட்குறிப்புகளுக்காக இவர் பெரிதும் அறியப்படுகிறார்.  

நாட்சி செருமனி நோர்வே நாட்டை தமது கட்டுப்பாட்டில் வைத்திருந்தபோது இவர் *லண்டன் டைட்* என்னும் பெயரில் ஒரு இரகசியப் பத்திரிகையை வெளியிட்டு வந்தார். இவர் 1944 பெப்ரவரியில் செருமனிய அதிகாரிகள் பல இரகசியப் பத்திரிகைகளைக் கண்டெடுத்தபோது, இவர் கைது செய்யப்பட்டார். மோல்லர்காட்டாவில் சிறைவாசம் அனுபவித்த இவர், *வெசுட்பாலென்* என்ற கப்பலில் செருமனிக்கு அனுப்பப்பட்ட போது 1944 செப்டம்பரில் உயிரிழந்தார். இரண்டாம் உலகப் போர் முடிந்த பின்னர் இவரது நாட்குறிப்பு கண்டுபிடிக்கப்பட்டு, 1949 ஆம் ஆண்டில் வெளியிடப்பட்டது. இது பல மொழிகளில் மொழிபெயர்க்கப்பட்டது.
# சிம்லா சட்டமன்றத் தொகுதி



**சிம்லா சட்டமன்றத் தொகுதி** (*Shimla Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிம்லா மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 63 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| - | 1967 | தௌலத் ராம் சௌகான் | பாரதீய ஜனசங்கம் |
| 1972 |  |  |  |
| 1977 | ஜனதா கட்சி |  |  |
| 1982 | பாரதிய ஜனதா கட்சி |  |  |
| 1985 | ஹர்பஜன் சிங் | இந்திய தேசிய காங்கிரஸ் |  |
| 1990 | சுரேஷ் பரத்வாஜ் | பாரதிய ஜனதா கட்சி |  |
| 1993 | ராகேஷ் சிங்கா | இந்தியப் பொதுவுடமைக் கட்சி (மார்க்சிஸ்ட்) |  |
| 1996 | ஆதர்ஷ் குமார் | இந்திய தேசிய காங்கிரஸ் |  |
| 1998 | நரிந்தர் பிரக்தா | பாரதிய ஜனதா கட்சி |  |
| 2003 | ஹர்பஜன் சிங் பாஜ்ஜி | இந்திய தேசிய காங்கிரஸ் |  |
| 2007 | சுரேஷ் பரத்வாஜ் | பாரதிய ஜனதா கட்சி |  |
| 2012 |  |  |  |
| 2017 |  |  |  |
| 2022 | ஹரீஷ் ஜனார்த்தா | இந்திய தேசிய காங்கிரஸ் | } |
**குறிப்பு**
# கணிகங்கள்



**கணிகம்** *(plastid)* (Greek: πλαστός; plastós: formed, molded – பன்மை **கணிகங்கள்**) என்பது படலஞ்சூழ் தாவர உறுப்பாகும். இவை தாவர, பாசி, பிற முழுக்கருவன் உயிரிகளின் உயிர்க்கலங்களில் அமைந்துள்ளன. இவை கலத்திடைவாழ் அக இணைவாழ்வி நீலப்பசும் குச்சுயிரிகளாகும். எடுத்துக்காட்டுகளாக, ஒளிச்சேர்க்கை செய்யும் பசுங்கணிகங்கள், நிறந் தொகுத்துத் தேக்கும் நிறக்கணிகங்கள், சற்றே வேறுபடும் நிறமற்ற கணிகங்கள் ஆகியன அமைகின்றன.  

நிலத் தாவரங்களின் கவைப்பிரிவான தொல்கணிக உயிரிகளான செம்பாசிகளிலும் பசும்பாசிகளிலும் தான் முதன்முதலில் அக இணைவாழ்வு நிகழ்வு1.5 பில்லியன் ஆண்டுகளுக்கு முன்பு தோற்றம் கண்டது. இதில் குளோயெவோமார்கரித்தா பேரினத்தைச் சேர்ந்த இணைவாழ்வு நீலப்பசும் குச்சுயிரிகளும் அமைந்தன. பிற, முதன்மையான அக இணைவாழ்வு நிகழ்வு, ஒளிச்சேர்க்கை செய்யும் பவுலினெல்லா அமீபியாயிடுகளில் 90 முதல் 140 மில்லியன் ஆண்டுகளுக்கு முன்பு தோன்றியது.இந்தக் கணிகங்கள் *புரோகுளோரோகாக்கசு,* *சைனெக்கோகாக்கசு* பேரினங்களின் ஒளிச்சேர்க்கைக் கவைப்பிரிவுக்கு உரியனவாகும்.
# வரலாற்று வண்ணப்பூச்சு பகுப்பாய்வு

**வரலாற்று வண்ணப்பூச்சு பகுப்பாய்வு** *(Historic paint analysis)* என்பது கட்டிடக்கலையின் அறிவியல்முறைப் பகுப்பாய்வாகும், இதில் வண்ணங்கள் மட்டுமல்ல, உலோகக்கலவைகளும் பண்டைய வரலாற்றுச் சிறப்பு வாய்ந்த கட்டிடங்களில் பயன்படுத்தப்பட்டன. இத்தகைய பகுப்பாய்வின் முதன்மை நோக்கம் கட்டிடத்தின் வரலாற்றில் ஒரு குறிப்பிட்ட நேரத்தில் பயன்படுத்தப்படும் பூச்சு நிறத்தை தீர்மானிப்பதாகும். பொதுவாக கட்டிடங்களின் கட்டுமானம் எவற்றால் ஆனது என்பதைக் கண்டறிவது ஆகும். தண்ணீர், எண்ணெய், பாதாம், முதலியன நிறமிகளை (கரிம நிறமிகள், கனிம நிறமிகள், சாயங்கள்) போன்ற பொருட்களின் உறுதிப்பாட்டைக் கண்டறிவது இரண்டாம் நிலை நோக்கம் அடங்கும். வண்ணப்பூச்சுப் பகுப்பாய்வு பல்வேறு கட்டிடக் கூறுகளை அறியவும், கட்டிடம் கட்டப்பட்ட காலத்தையும் வரலாற்றையும் அறியவும் அவற்றின் தோற்றம் எப்படி மாறியுள்ளது என அறியவும் பயன்படுத்தப்படுகிறது.  

வரலாற்று வண்ணப்பூச்சு ஆய்வு, இருபருமான, முப்பருமானக் கலைப்பணி சார்ந்த வண்ணப்பூச்சுகளின் பேணல், மீடு சார்ந்த முறையியலை பகிர்ந்துகொள்கிறது. இது முதலில் களைப்பணி நிறமிகளில் கலந்துள்ள கரிம, கனிம நிறமிகளையும் சாயங்களையும் இனங்காண முயல்கிறது. இந்த ஆய்வு மேலும் அந்நிறமிகள் கரைந்துள்ள தண்ணீர், எண்ணெய், பால்மம், வண்ணப்பூச்சு அமைந்த கட்டிட அடிப்பகுதி அடுக்கு ஆகியன பற்றி அறிய முயல்கிறது. இந்த நிறமி அடுக்குகளையும் பூச்சம்மைவையும் தோற்றத்தையும் இனங்காணவும் பகுப்பாயவும் பல அறிவியல் நுட்பங்கள் பயன்படுகின்றன, அவற்றுள் ஒளியியல் நுண்ணோக்கி, வெண்ணொளி நுண்ணோக்கி, முனைமையொளி நுன்ணோக்கி உருமாற்ற அகச்சிவப்புக் கதிர்நோக்கி ஆகியன அடங்கும்.
# தீர்த்தங்கரர்

(வலது)]]  

**தீர்த்தங்கரர்** என்பவர் சமண சமயத்தின்படி ஞான நிலையை அடைந்த மனிதர்கள் ஆவர். 'பிறவிப்பெருங்கடலைக் கடந்த ஞானி' என்பது பொருள். தமிழில் இவர்களை 'அருகன்' என்பர். அருகன் என்றால் கருத்துக்களால் நம் 'அருகில் இருப்பவர்' என்பது பொருள். நம்மிடம் நண்ணியிருப்பவனை 'நண்பன்' என்பது போன்றது இது. ஞான நிலையை அடைந்த பின்னர் இவர்கள் மற்றவர்களுக்கு வழிகாட்டியாக விளங்குகின்றனர். தனது வாழ்நாள் முடிந்த பின்பு தீர்த்தங்கரர் பிறப்பு-இறப்புச் சுழலில் இருந்து விடுதலை அடைந்து பிறப்பற்ற முக்தி நிலையை அடைகிறார்.  

இது வரை 24 தீர்த்தங்கரர்கள் பிறந்துள்ளதாகக் கருதப்படுகிறது. தீர்த்தங்கரர்கள் ஞான நிலையை அடைந்துவிட்டதால் அவர்களது சிலைகள் சமணக் கோவில்களில் வைக்கப்பட்டு முக்தி வேண்டுவோரால் வணங்கப்படுகின்றன. ரிஷபர் என்பவர் முதல் தீர்த்தங்கரராக அறியப்படுகிறார். மகாவீரர் 24-வது தீர்த்தங்கரர் ஆவார். தீர்த்தங்கரர்களின் கொள்கைகள் மற்றும் கூற்றுகளே 'சமணம்' என்ற மதமாக உருவெடுத்திருக்கிறது. தீர்த்தங்கரர்கள் இறைவனின் நிலையைப் பெற்றவர்கள் எனவும், அவர்களை வணங்கும்படியும் சமணமதம் கூறுகிறது. சமணமதத்தைத் தோற்றுவித்தவர் ரிஷபர் என்றும், மகாவீரர் என்றும் இருவிதமான கருத்துக்கள் நிலவுகின்றன.  

## மகாவீரர் (பொ.ஊ.மு. 540–பொ.ஊ.மு. 467)
இவர் பொ.ஊ.மு. 540-ல் வைசாலி நகரில் குண்டக்கிராமத்தில் சத்திரியக் குலத்தலைவர் சித்தார்த்தர் என்பவருக்கும், லிச்சாவி மன்னரின் சகோதரியான திரிசலா என்பவருக்கும் மகனாகப் பிறந்தார். வர்த்தமானர் என்பதே இவரது இயற்பெயர். ஓர் சராசரி மனிதரைப் போலவே இவர் இளமையில் கல்வியையும், அரண்மனை வாழ்க்கையையும் வாழப் பெற்றார். யசோதா என்னும் பெண்ணைத் திருமணம் செய்து பிரியதர்சனா என்ற பெண்ணிற்குத் தந்தையானார்.  

தம் 30-வது வயதில் வாழ்க்கையில் ஏற்பட்ட குழப்பங்களுக்கு விடைதேட, உண்மைநிலையை அறிய குடும்ப வாழ்க்கையைத் துறந்து துறவியானார். 12 ஆண்டு தேடலுக்குப் பின் வாழ்க்கையின் உண்மைநிலையை அறிந்து, மக்களால் 'ஜீனர்' என அழைக்கப்பட்டார். தியானநிலையின்மூலம் பேரறிவைப் பெற்று, தமது கருத்துக்களைப் பலவித இடங்களுக்குச் சென்று மக்களுக்குப் போதித்தார். பார்சவநாதர் என்னும் 23-வது தீர்த்தங்கரரே இவரது குரு ஆவார். 30 ஆண்டுகள் போதனைகளிலேயே செலவிட்ட அவர் தமது 72-வது அகவையில் முக்தி அடைந்தார். இவர் பேசிய மொழி பிராகிருதம் ஆகும்.  

## தீர்த்தங்கரர்களின் வாழ்நாள்
தீர்த்தங்கரர்களின் வாழ்நாள் பற்றிய கணக்கு ஒன்றும் உள்ளது. இவற்றில் குறிப்பிடப்படும் எண்கள் கலைநோக்குக் கற்பனை வடிவம் கொண்டுள்ளன.  

## 24 தீர்த்தங்கரர்களின் பெயரும் வாழ்நாளும்

1. ரிசபதேவர் (ஆதிநாதர்)
1. அஜிதநாதர்
1. சம்பவநாதர்
1. அபிநந்தநாதர்
1. சுமதிநாதர்
1. பத்மபிரபா
1. சுபர்சுவநாதர்
1. சந்திரபிரபா
1. புஷ்பதந்தர்
1. சீதளநாதர்
1. சிரேயன்சுவநாதர்
1. வசுபூஜ்ஜியர்
1. விமலநாதர்
1. அனந்தநாதர்
1. தருமநாதர்
1. சாந்திநாதர்
1. குந்துநாதர்
1. அரநாதர்
1. மல்லிநாதர்
1. முனீஸ்வரநாதர்
1. நமிநாதர்
1. நேமிநாதர் (அரிஷ்டநேமி)
1. பார்சுவநாதர்
1. மகாவீரர்

## இதனையும் காண்க
- தீர்த்தங்கரர்களின் வாகனங்கள்
- கணாதரர்

## அடிக்குறிப்பு

## ஆதாரங்கள்
- சமணசமயம் தோன்றிய வரலாறு
- தமிழ்நாட்டுப் பாடநூல் கழகம்-மேல்நிலை முதலாம் ஆண்டு-2004-ம் ஆண்டு பதிப்பு
- www.bbc.com/../jainism/
- www.qcc.cuny.edu/../jainism.htm
# கசும்பதி சட்டமன்றத் தொகுதி



**கசும்பதி சட்டமன்றத் தொகுதி** (*Kasumpti Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிம்லா மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 62 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | ஹித்தேந்திரா சென் | சுயேச்சை |
| 1967 | எஸ். ராம் | இந்திய தேசிய காங்கிரஸ் |
| 1972 | சோங்கியா ராம் காஷ்யப் |  |
| 1977 | ரூப்தாஸ் காஷ்யப் | சுயேச்சை |
| 1982 | பாலக் ராம் | பாரதிய ஜனதா கட்சி |
| 1985 | சோங்கியா ராம் காஷ்யப் | இந்திய தேசிய காங்கிரஸ் |
| 1990 | ரூப் தாஸ் காஷ்யப் | பாரதிய ஜனதா கட்சி |
| 1993 | சரண்ஜீவ் லால் காஷ்யப் | இந்திய தேசிய காங்கிரஸ் |
| 1998 | ரூப் தாஸ் காஷ்யப் | பாரதிய ஜனதா கட்சி |
| 2003 | சோகன் லால் | சுயேச்சை |
| 2007 | இந்திய தேசிய காங்கிரஸ் |  |
| 2012 | அனிருத் சிங் |  |
| 2017 |  |  |
| 2022 | } |  |
# வரலாற்று ஆவணம்


**வரலாற்று ஆவணம்** (*Historical document*) என்பது ஒரு நபர், இடம் அல்லது நிகழ்வைப் பற்றிய முக்கியமான வரலாற்று தகவலைக் கொண்டிருக்கும் அசல் ஆவணங்கள் ஆகும். இவைகள் வரலாற்றை அறிவதற்கு உதவும் மூல ஆதாரங்களாக செயல்படுகின்றன. இவ்வாறான வரலாற்று ஆவணங்கள் முறையாக ஆவணப்படுத்தப்பட்டிருக்கலாம் அல்லது யதேச்சையாக உருவாக்கப்பட்டிருக்கலாம். செப்புப் பட்டயங்கள், ஓலைச் சுவடிகள், கல்வெட்டுகள், அகழாய்வில் கிடைக்கப்பெறும் புதைபொருட்கள் போன்றவை  
சில வரலாற்று ஆவணங்கள் ஆகும்.  

குறிப்பிடத்தக்க வரலாற்று ஆவணங்கள் சில: அரசர்கள் செயல்கள், சட்டங்கள், போர்களின் கணக்குகள் . இந்த ஆவணங்கள் வரலாற்று நலன்களைப் பெற்றிருந்தாலும், சாதாரண மக்களுடைய அன்றாட வாழ்க்கையை அல்லது சமுதாயம் செயல்பட்ட விதம் பற்றிய விவரங்கள் அவ்வளவாக இல்லை. பொதுவாக மனிதர்களின் தினசரி வாழ்க்கையை விவரிக்கும் ஆவணங்கள், வரலாற்று அறிஞர்கள் மற்றும் தொல்பொருள் ஆராய்ச்சியாளர்கள் பொதுவாக ஆர்வம் காட்டுகிறார்கள்.
# தியோக் சட்டமன்றத் தொகுதி



**தியோக் சட்டமன்றத் தொகுதி** (*Theog Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிம்லா மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 61 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி | மொத்த வாக்காளர்கள் | மொத்தம் பதிவான வாக்கு% | வெற்றி வாக்கு வித்தியாசம் |
| --- | --- | --- | --- | --- | --- |
| 1951 | தேவி ராம் | இந்திய தேசிய காங்கிரஸ் |  |  |  |
| ஜிவானூ | கிசான் மஸ்தூர் பிரஜா கட்சி |  |  |  |  |
| 1967 | ஜெய் பிகாரி லால் கச்சி | சுயேச்சை |  |  |  |
| 1972 | லால் சந்த் ஸ்டோக்ஸ் | இந்திய தேசிய காங்கிரஸ் |  |  |  |
| 1977 | மெகர் சிங் சௌகான் | ஜனதா கட்சி | 27,905 | 68.4 | 7,242 |
| 1982 | வித்யா ஸ்டோக்ஸ் | இந்திய தேசிய காங்கிரஸ் | 30,240 | 79.5 | 4,895 |
| 1985 | 31,355 | 78.2 | 3,525 |  |  |
| 1990 | 39,638 | 77 | 804 |  |  |
| 1993 | ராகேஷ் வெர்மா | பாரதிய ஜனதா கட்சி | 42,452 | 82.3 | 1,404 |
| 1998 | வித்யா ஸ்டோக்ஸ் | இந்திய தேசிய காங்கிரஸ் | 49,058 | 79.3 | 6,082 |
| 2003 | ராகேஷ் வெர்மா | சுயேச்சை | 53,830 | 79.8 | 3,359 |
| 2007 | 58,246 | 77.6 | 5,284 |  |  |
| 2012 | வித்யா ஸ்டோக்ஸ் | இந்திய தேசிய காங்கிரஸ் | 74,060 | 74.8 | 4,276 |
| 2017 | ராகேஷ் சிங்கா | இந்தியப் பொதுவுடமைக் கட்சி (மார்க்சிஸ்ட்) |  |  |  |
| 2022 | குல்தீப் சிங் ராத்தோர் | இந்திய தேசிய காங்கிரஸ் | } |  |  |
# தாமசோ பட்டோரி விளையாட்டரங்கம்



**தாமசோ பட்டோரி விளையாட்டரங்கம்** (*Stadio Tommaso Fattori*) என்பது இத்தாலியில் அமைந்துள்ள பல வகையான விளையாட்டுகளுக்கும்  பயன்படுத்தக்கூடிய ஒரு விளையாட்டரங்கம் ஆகும். தற்போது கால்பந்து மற்றும் ரக்பி ஆகிய  விளையாட்டுகள் நடைபெறுகின்றன. 1933 ல் திறக்கப்பட்ட இந்த விளையாட்டரங்கத்தில் சுமார் 10,000 பேர் அமர்ந்திருந்து போட்டிகளைக் காணலாம்.
# இசுலாம் கரிமோவ்


**இசுலாம் அப்துகனியெவிச் கரீமவ்** (*Islam Abduganiyevich Karimov*, , ; 30 சனவரி 1938 – 2 செப்டம்பர் 2016) உஸ்பெகிஸ்தான் நாட்டின் முதல் அதிபா். 1991 முதல் 2016 இல் தான் இறக்கும் வரை உஸ்பெகிஸ்தான் நாட்டின் அதிபராகப் பணிபுரிந்தார்.  

இவர் இளம் வயதில் ஆதரவற்றோா் இல்லத்தில் வளா்ந்து பொருளாதாரம் மற்றும் இயந்திரப் பொறியியலைப் பயின்றாா். 1964 முதல் 1991 சோவியத் ஒன்றியப் பொதுவுடைமைக் கட்சியிலிருந்த கரீமவ் 1989-ம் ஆண்டு முதல் 1991 வரை உஸ்பெக் பொதுவுடைமைக் கட்சியின் இறுதியான முதன்மைச் செயலராகப் பொறுப்பிலிருந்தார். உஸ்பெக் சோவியத் சமவுடைமைக் குடியரசின் அதிபராக 24 மார்ச் 1990 முதல் 1 செப்டம்பர் 1991 வரை இருந்தார். உஸ்பெக் பொதுவுடைமைக் கட்சியிலிருந்து தோற்றுவிக்கப்பட்ட உஸ்பெக் மக்கள் ஜனநாயகக் கட்சியின் தலைவராக 2007 ஆம் ஆண்டுவரை பொறுப்பிலிருந்தார். பின்னர் உஸ்பெக் முற்போக்கு ஜனநாயகக் கட்சியாக உருமாற்றமடைந்த அக்கட்சியின் தலைவராக 2016 ஆம் ஆண்டுவரையிருந்தார்.  

பக்கவாதத்தின் விளைவால் 2 செப்டம்பர் 2016 இல் இறந்தார்.
# எரித்ரோக்சைலம் சோக்கோட்டிரனம்



எரித்ரோக்சைலம் சோக்கோட்டிரனம் என்பது எரித்ரோக்சைலசியே குடும்பத்தில் உள்ள ஒரு தாவர இனங்கள் ஆகும். இவை யேமன் நாட்டில் மட்டுமே வாழும் அச்சுறுத்தல்நிலை தாவர இனங்கள் ஆகும். இவற்றின் வாழிடம் இயற்கையான பாறைப் பகுதிகளாகும். இவற்றின் வாழ்க்கை சுழற்சி வாழிட இழப்புகளால் அச்சுறுத்தப்படுகிறது.
# சிலாய் சட்டமன்றத் தொகுதி



**சிலாய் சட்டமன்றத் தொகுதி** (*Shillai Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிர்மௌர் மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 59 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1972 | குமன் சிங் சௌகான் | இந்திய தேசிய காங்கிரஸ் |
| 1977 |  |  |
| 1982 |  |  |
| 1985 |  |  |
| 1990 | ஜகத் சிங் நெகி | ஜனதா தளம் |
| 1993 | ஹர்ஷ்வர்தன் சௌகான் | இந்திய தேசிய காங்கிரஸ் |
| 1998 |  |  |
| 2003 |  |  |
| 2007 |  |  |
| 2012 | பல்தேவ் சிங் தோமர் | பாரதிய ஜனதா கட்சி |
| 2017 | ஹர்ஷ்வர்தன் சௌகான் | இந்திய தேசிய காங்கிரஸ் |
| 2022 | } |  |